[ca] El conjunt de solucions de sistemes de pis proposat en aquesta recerca neix de la voluntat de donar resposta a la necessitat de trobar estratègies que permetin, primer, reduir el consum de recursos (materials, hídrics, energètics) durant la posada en obra i, segon, el seu posterior desmuntatge i reutilització, allargant així el seu cicle de vida. L'ús de tecnologies en sec i unions reversibles sembla ser un camí encertat, si bé avui dia encara s'imposen les tècniques humides durant el procés constructiu. En el cas dels sistemes de pis sembla inevitable emprar-les en algun moment, ja sigui per raons estructurals, protecció al foc o disposar el paviment, entre altres. És complex, però no impossible, trobar solucions que ens permetin satisfer les funcions pròpies d'aquest element i concebre'l com un sistema desmuntable i reutilitzable. La recerca es delimita a sistemes de pis en edificis d'habitatge col·lectiu, per a facilitar un estudi més precís de la normativa vigent. Aquest treball s'emmarca en un moment de crisi generalitzada en el qual l'emergència climàtica ens urgeix a prendre mesures en tots els àmbits de la nostra vida. També des de l'arquitectura és necessari que ens replantegem la nostra situació en ella i el nostre paper tant en el present com en el futur immediat. És innegable el fet que el sector de la construcció és un dels més influents en aquesta crisi mediambiental i un dels més afectats pels conflictes que vivim a tots els nivells, local i globalment. Des de fa uns anys, diverses entitats i organismes estan centrant els seus esforços a buscar models alternatius per a intentar frenar, o almenys reduir, el gravíssim impacte que les nostres formes de producció i consum causen al planeta. Conèixer els projectes i iniciatives que estan obrint nous camins en aquest sentit ens dona l'oportunitat de qüestionar els nostres propis mètodes i plantejar-nos també altres maneres de dissenyar.

[en] The set of floor system solutions proposed in this research was born from the desire to respond to the need to find strategies that allow, firstly, to reduce the consumption of resources (materials, water, energy) during construction phase and, secondly, their subsequent disassembly and reuse, thus extending their life cycle. The use of dry technologies and reversible joints seems to be the right choice, although wet techniques still prevail during the construction process. In the case of floor systems, it seems inevitable to use them at some point, either for structural reasons, fire protection or to lay the flooring, among others. It is complex, but not impossible, to find solutions that allow us to satisfy the functions of this element and to conceive it as a removable and reusable system. This research is limited to floor systems in collective housing buildings, in order to facilitate a more precise study of current regulations. This work is framed in a time of generalized crisis in which the climate emergency urges us to take measures in all areas of our lives. Also from architecture it is necessary that we rethink our situation in it and our role both in the present and in the immediate future. It is undeniable that the construction sector is one of the most influential in this environmental crisis and one of the most affected by the conflicts we are experiencing at all levels, locally and globally. For some years now, various entities and organizations have been focusing their efforts on seeking alternative models to try to curb, or at least reduce, the very serious impact that our forms of production and consumption are having on the planet. Knowing the projects and initiatives that are opening new paths in this direction gives us the opportunity to question our own methods and also to consider other ways of designing.